Video: Hond hou dop dat sy huiswerk doenXu Xinya en Riceball (Foto: Skermgreep uit die video) ŉ Pa in Guiyang, in die suidweste van China se Guizhou-provinsie, het die gesin se hond opgelei om seker te maak sy dogter doen haar huiswerk. Die hond, genaamd Riceball, is opgelei om met sy twee voorpote op die tafel te staan terwyl Xu Xinya haar huiswerk doen – en seker te maak dat haar aandag nie afgelei word deur haar selfoon nie. “Ek het hom van kleins af geleer om seker te maak die kat eet nie ander kos nie,” het Xu Liang verduidelik. “Op ŉ dag het ek uitgevind my dogter is stout wanneer sy veronderstel is om haar huiswerk te doen. Ek het Riceball toe geleer om wag te hou oor haar ‘sussie’, en seker te maak sy doen haar huiswerk.” Xinya sê dis lekker om geselskap te hê terwyl sy werk. “Nou is die nie meer so vervelig om alleen my huiswerk te doen nie, en my aandag word nie afgetrek nie. Dit voel of ek ŉ klasmaat het!” Die twee is onafskeidbaar en die brak luister nou selfs ook wanneer Xinya haar klavierlesse oefen.